钦定古今图书集成/明伦汇编/官常典/第082卷 > 建忠伯志
## 钦定古今图书集成/明伦汇编/官常典/第082卷 > 建忠伯志

按《魏书河间公传》：“河间公齐子建阳子兰。兰子志，字
猛略，少清辩强干，历览书传，颇有文才。为洛阳令，不
避强御，与御史中尉李彪争路，俱入见，面陈得失。彪
言：‘御史中尉避承华车盖，驻论道剑鼓，安有洛阳县
令与臣抗衡’？志言：‘神乡县主，普天之下，谁不编户，岂
有俯同众官，避中尉’？高祖曰：‘洛阳我之丰沛，自应分
路扬镳。自今而后，可分路而行’。”及出，与彪折尺量道，
各取其半。高祖谓邢峦曰：“此儿竟可，所谓王孙公子，
不镂自雕。”峦曰：“露竹霜条，故多竞节；非鸾则凤，其在
本枝也。”员外郎冯俊，昭仪之弟，恃势恣挝，所部里正，
志令主吏收系，处刑除官。由此忤旨，左迁太尉主簿，
俄为从事中郎。车驾南征，高祖微服观战，所有箭欲
犯帝，志以身障之，高祖便得免。矢中志目，因此一目
丧明，以志行恒州事。世宗时，除荆州刺史。还朝，御史

伯。志在州，威名虽减李崇，亦为荆楚所惮。寻为雍州
刺史。晚年耽好声伎。在扬州日，侍侧将百人，器服珍
丽，冠于一时。及在雍州，逾尚华侈，聚敛无极，声名遂
损。及莫折念生反，诏志为西征都督讨之。念生遣其
弟天生屯龙口，与志相持，为贼所乘，遂弃大众，奔还
岐州。贼遂攻城，刺史裴芬之疑城人与贼潜通，将尽
出之，志不听。城人果开门引贼锁，志及芬之送念生
见害。前废帝初，赠尚书仆射、太保。